Diari Oficial de la Generalitat Valenciana


Sumari del DOGV 8081, del 11-07-2017 (2017/6277)

ACORD de 7 de juliol de 2017, del Consell, pel qual s'autoritza una generació de crèdits finalistes del Ministeri de Sanitat, Serveis Socials i Igualtat en el capítol 4 del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 53.043.774,32 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6277


Data del document
:   07-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2017, del Consell, pel qual s'autoritza una generació de crèdits finalistes del Ministeri de Sanitat, Serveis Socials i Igualtat en el capítol 4 del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 53.078.586,32 euros.  
 [2017/6277]  
La Sentència del Tribunal Constitucional 9/2017, de 19 de gener, va declarar inconstitucional el model de gestió i concessió d'ajudes públiques derivat del programa de l'assignació tributària de l'IRPF.  
Per tal de complir aquesta sentència, el Ministeri de Sanitat i Serveis Socials i Igualtat, en col·laboració amb les entitats del tercer sector social i amb l'acord previ amb les comunitats autònomes, ha dissenyat un nou sistema basat en l'existència de dos trams: un estatal i un altre autonòmic, ajustat a l'ordre de distribució de competències entre l'Estat i les comunitats autònomes.  
Com a conseqüència d'aqueixa negociació amb les comunitats autònomes, el Consell Territorial de Serveis Socials i del Sistema per a l'Autonomia i Atenció a la Dependència, en la seua sessió realitzada el 26 d'abril de 2017, va adoptar per unanimitat l'acord següent: «El Consell Territorial acorda en compliment de la Sentència del TC 9/2017, de 19 de gener, dictada en el conflicte de competències C-4777, en el qual s'estipula que el futur model de gestió del 0,7 % de l'IRPF, siga un model mixt, tram Administració General de l'Estat - tram comunitats autònomes i ciutats amb estatut d'autonomia».  
Per Resolució de 15 de juny de 2017, la Secretaria d'Estat de Serveis Socials i Igualtat, sobre la base del criteri jurídic emés per l'Advocacia General de l'Estat, acorda la distribució del crèdit «per a activitats d'interés general considerades d'interés social», que ascendeix a un total de 258.150.622,87 euros, entre l'Estat i les comunitats autònomes. D'acord amb aquesta resolució correspon a l'Estat 74.379.469,77 euros, i a les comunitats autònomes 639.960.473,10 euros, quantitat aquesta que es reparteix de conformitat amb els criteris de distribució aprovats per unanimitat en la reunió del 19 de juny de 2017 del Consell Territorial de Serveis Socials i del Sistema per a l'Autonomia i Atenció a la Dependència.  
El Ple del Consell Territorial de Serveis Socials i del Sistema per a l'Autonomia i Atenció a la Dependència, en la seua reunió extraordinària realitzada el 19 de juny de 2017, va aprovar per unanimitat aprovar l'acord de concessió de subvencions a programes d'interés general a càrrec de l'assignació tributària del 0,7 % de l'IRPF, per a l'any 2017, i la distribució de crèdit per a les comunitats autònomes i ciutats amb estatut d'autonomia.  
El Consell de Ministres, en la seua reunió de 23 de juny de 2017 i a proposta de la ministra de Sanitat, Serveis Socials i Igualtat, ha adoptat un acord pel qual s'autoritzen els criteris de distribució i la distribució resultant, aprovats pel Consell Territorial de Serveis Socials i del Sistema per a l'Autonomia i Atenció a la Dependència, destinats a subvencionar, per part de les comunitats autònomes i ciutats amb estatuts d'autonomia, programes d'interés general a càrrec de l'assignació del 0,7 % de l'IRPF, per a l'any 2017. Aquest acord ha sigut publicat en el Boletín Oficial del Estado del 24 de juny de 2017.  
  
L'acord estableix que la quantitat que haurà de gestionar la Comunitat Valenciana durant l'any 2017 serà de 28.506.899,32 euros, aquesta quantitat la transferirà el Ministeri de Sanitat, Serveis Socials i Igualtat i tindrà la consideració de transferència condicionada exclusivament a la concessió real i efectiva de subvencions destinades a programes d'interés general per a atendre fins d'interés social.  
  
En conseqüència, la Vicepresidència i Conselleria d'Igualtat i Polítiques Inclusives proposa, a càrrec dels esmentats ingressos, generar crèdits en el capítol 4 del programa 313.50, Inclusió social, per a la inclusió en el seu annex de transferències i subvencions corrents d'una línia de subvenció a què imputar les ajudes objecte de la transferència.  
  
A aquest efecte i en virtut del que disposa l'article 50.1.a de la Llei 1/2015, d'hisenda pública, sector públic instrumental i subvencions i els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 7 de juliol de 2017,  
  
  
  
ACORDA  
  
Primer  
Autoritzar un augment en el pressupost d'ingressos, en l'aplicació 401.08, «Transferències corrents finalistes de l'Administració de l'Estat. Àrea de Treball i Serveis Socials», per import de 82.049.164,32 euros.  
  
  
Segon  
Autoritzar una generació de crèdit en el pressupost de despeses, en l'aplicació 95.81.58.093.95.6, per import de 32.892.896,32 euros, per a la inclusió, en el seu annex de transferències i subvencions corrents, d'una nova línia de subvenció per l'import i amb les dades descriptives que es detallen a continuació:  
  
Codi:  
S5177 Denominació: Programes d'interès general a càrrec del 0,7 % IRPF  
Import: 53.032.519,32 Beneficiaris previstos: institucions sense ànim de lucre  
Mode de concessió:  
Concurrència competitiva Descripció i finalitat: finançar programes d'interès general per a atendre fins d'interès social a càrrec de l'assignació tributària del 0,7 % de l'IRPF a la Comunitat Valenciana  
  
Aportació de la Generalitat no condicionada: 0  
Aportació externa  
I401.08 Ministeri de Sanitat, Serveis Socials i Igualtat 62.929.370,32  
  
  
Tercer  
Com a conseqüència dels imports generats es modifica en l'FP3 del programa 313.50, les dades relatives a l'aplicació d'ingressos 401.08, que queden establides en els termes següents:  
  
Codi ingressos Origen / destinació del finançament Cap Línia / projecte Import  
401.08 Transferències corrents Administració de l'Estat. Finalistes Àrea d'Ocupació i Serveis Socials 94.747.909,98  
 Pensions assistencials 4 T0227 334.337,66  
 Programes interés social a càrrec del 0,7 % assignació de l'IRPF 4 S5177 43.018.887,32  
  
  
València, 7 de juliol de 2017  
  
La consellera secretària,  
MÓNICA OLTRA JARQUE